[versi asli oleh Tiar Ramon]
Piaman Laweh oi kanduang urang mamukek
Basimpang jalan ei kanduang di Kampuang Cino – 2x
Kok di Piaman kini ko indak lah ka sasek
Satiok jalan kini ko alah banamo – 2x
Rami lah urang oi kanduang di bulan tabuik
Satiok bulan Muharram diadokannyo – 2x
Jikok Piaman ndeh kanduang nan ka disabuik
Bakcando urang kini lah batambah mudo – 2x
Luruih jalannyo oi kanduang di Kampuang Jao
Satiok rumah oi kanduang bapaga putiah – 2x
Sanang hatinyo satiok urang nan tibo
Mancaliak pasia kini ko alah barasiah – 2x
Urang nan banyak oi kanduang basanang hati
Linteh Piaman kabanyo lah dibuek pulo – 2x
Kami badoa kapado Allahu Rabbi
Nan mamarentah samoga panjang umuanyo – 2x
[versi baru oleh Amriz Arifin dan Rosnida YS]
Piaman Laweh nan kanduang urang batabuik
Satiok bulan Muharram nan diadokan
Urang nan datang mancaliak bak cando samuik
Gadang ketek tuo mudo ndak katinggalan
Adaik manurun sarak mandaki di Minang
Baitu bana sajarah nan mangatokan
Asa mulonyo agamo Islam bakambang
Syekh Burhanudin dulunyo nan manyebarkan
Jikok kito manyabuik tantang kamajuan
Satiok tahun pambangunan makin nyato
Batambah banyak oi tajadi parubahan
Kini Piaman lah ado walikotanyo
Kok hujan ameh oi kanduang dirantau urang
Kok hujan batu oi kanduang dikampuang kito
Eloklah kito yo samo tupang manupang
Baitu bana pituah urang nan tuo
(Ciptaan Tiar Ramon, Dipopulerkan oleh Tiar Ramon, 1970an)
©ourtesy of https://laguminanglamo.wordpress.com/
zsm_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn zho_Hans